Bi wesîleya Roja Kobanê ya Dinya Viyana de rayraşîyayîş ame kerdene û Helsinki de zî bi şayîyêke ameye viraştene.
Paytextê Avusturya Viyana de serkêşîya Merkezê Komelê Demokratîkî yê Kurdan (NCDK) de rayraşîyayîşêk ame kerdene. Qiseykerdişan de ame vatene ke netîceya xoverdayîşê kurdan de Kobanê cerganê DAÎŞî ra amebî xelisnayene. Çalakîye de hêrişê kîmyewî yê dewleta tirke zî ameyî protestokerdene.
Paytextê Fînlandîya Helsinki de zî serkêşîya NCDK û Torra Paştdayîşê bi Kurdîstanî de şayîyêke ameye viraştene.  Şayîye de beşdaran govende heta şewe girewte. Hunermend Ronî şayîye de vejîya sehne ser.
